Diari Oficial de la Generalitat Valenciana


Sumari del DOGV 3824, del 29-08-2000 (2000/6652)

ORDRE de 2 d'agost de 2000, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per al 2000, determinades subvencions gestionades per la Direcció General d'Innovació Agrària i Ramaderia, amb bases reguladores en vigor.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3824

Data del DOGV
:   29-08-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/6652


Data del document
:   02-08-2000

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * agrupació de productors agraris
    * lluita contra els insectes
    * ajuda a l'agricultura

ORDRE de 2 d'agost de 2000, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per al 2000, determinades subvencions gestionades per la Direcció General d'Innovació Agrària i Ramaderia, amb bases reguladores en vigor. [2000/Q6652]
  
L'article 47.11 del Text Refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, exigeix que en les bases reguladores de la concessió de subvencions s'indiquen la línia o línies de subvencions que les financen i l'import global màxim que s'hi destina. Aquests aspectes depenen de la llei anual de pressupostos, a hores d'ara la Llei 10/1999, de 30 de desembre, de Pressupostos de la Generalitat Valenciana per a l'exercici 2000.
  
Per això, vista la proposta del director general d'Innovació Agrària i Ramaderia, en l'exercici de les funcions que tinc atribuïdes,
  
ORDENE
  
Article 1
  
Les subvencions regulades en les disposicions indicades en aquest article i gestionades per la Direcció General d'Innovació Agrària i Ramaderia es concediran en l'exercici 2000 a càrrec de les línies de subvenció i pels imports globals màxims que s'indiquen, de conformitat amb la Llei 10/1999, de 30 de desembre, de Pressupostos de la Generalitat Valenciana per a l'exercici 2000, programa 542.20, Investigació i Tecnologia Agrària.
  
a) Ordre de 23 de maig de 1990, de la Conselleria d'Agricultura, Pesca i Alimentació, que estableix una línia d'ajudes per a les agrupacions de defensa vegetal (ADV) (DOGV número 1.327, de 18.06.1990), desplegada per la Resolució de 31 de maig de 1991, de la Direcció General de Producció i Indústries Agràries (DOGV número 1.591, de 22.07.1999).
  
Línia 3068/000/2000
  
Import global màxim: 65.960.357 de pessetes (246.414,96 euros).
  
Finançament: programa operatiu de la Comunitat Valenciana 2000-2006.
  
Documentació justificativa que cal aportar per al pagament:
  
- Nòmines (amb inclusió de la Seguretat Social) del personal tècnic contractat (enginyer tècnic agrícola o agrònom).
  
- Justificant de desplaçaments fora de l'àmbit territorial habitual de l'agrupació, amb inclusió de dietes, locomoció i altres despeses computables.
  
- Factures d'adquisició de determinats productes fitosanitaris d'especial interés per a la protecció integrada, com ara feromones, biopreparats o altres, d'acord amb l'enginyer especialista de l'agrupació corresponent.
  
- Justificants de pagament dels tres apartats anteriors.
  
Línia 1939/000/2000
  
Import global màxim: 5.200.000 pessetes (31.252,63 euros).
  
Finançament: programa operatiu de la Comunitat Valenciana 2000-2006.
  
Documentació justificativa que cal aportar per al pagament:
  
- Factures i justificants de pagament del material inventariable que s'haja acordat com a necessari en les reunions de coordinació de les activitats, segons estableix l'apartat c) de l'article 3, de la Resolució de 31 de maig de 1991, de la Direcció General de Producció i Indústries Agràries.
  
b) Ordre de 17 de novembre de 1989, del Ministeri d'Agricultura, Pesca i Alimentació, gestionada per aquesta conselleria, per la qual s'estableix el programa de promoció de lluita integrada contra plagues de diferents cultius a través de les agrupacions per a tractaments integrats en agricultura (ATRIA) (BOE número 280, de 22.11.1989), desplegada per mitjà de la Resolució de 31 de maig de 1991, de la Direcció General de Producció i Indústries Agràries (DOGV número 1.591, de 22.07.1991).
  
Línia 1704/000/2000
  
Import global màxim: 51.675.135 de pessetes (414.698,35 euros).
  
Finançament: programa operatiu de la Comunitat Valenciana 2000-2006.
  
Documentació justificativa que cal aportar per al pagament:
  
- Nòmines (amb inclusió de la Seguretat Social) del personal tècnic contractat.
  
- Factures d'adquisició de determinats productes fitosanitaris, de biopreparats o altres, d'acord amb l'enginyer especialista de l'agrupació corresponent.
  
- Justificants de pagament dels apartats anteriors.
  
Article 2
  
La falta de resolució expressa en els terminis que fixen les disposicions, o en el màxim de sis mesos, cas que no s'establisca, suposarà la desestimació de les ajudes.
  
DISPOSICIÓ DEROGATÒRIA
  
1. Queden derogades les ordres següents:
  
a) Ordre de 8 de maig de 1995, de la Conselleria d'Agricultura, Pesca i Alimentació, de mesures fitosanitàries en les proximitats de vivers productors de material de base (DOGV número 2.538, de 27.06.1995), modificada per l'Ordre de 17 d'octubre de 1997 (DOGV número 3.104, de 28.10.1997).
  
b) Ordre de 12 de maig de 1998, de la Conselleria d'Agricultura, Pesca i Alimentació, per la qual s'estableixen ajudes per a fomentar el funcionament d'entitats de control i certificació per a la producció integrada (DOGV número 3.253, de 29.05.1989).
  
c) Ordre de 10 de març de 1997, de la Conselleria d'Agricultura, Pesca i Alimentació, per la qual es regula la concessió de subvencions per a la millora de la producció de planta ornamental, flor tallada i planters d'hortícoles (DOGV número 2.963, de 03.04.1997), modificada per l'Ordre de 10 de febrer de 1998 (DOGV número 3.211, de 26.03.1998).
  
d) Ordre de 26 de febrer de 1999, de la Conselleria d'Agricultura, Pesca i Alimentació, per la qual s'estableixen ajudes a la producció de material de propagació de base destinat a l'obtenció de plantons certificats de cítrics (DOGV número 3.450, de 09.03.1999).
  
DISPOSICIÓ FINAL
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 2 d'agost de 2000
  
La consellera d'Agricultura, Pesca i Alimentació,